I forbindelse med [[Folketingsvalget 2019|folketingsvalget]] 2019 brugte Birgitte sin stemme til at få politikerne til at fokusere på at lancere deres politiske visioner for ungdomsuddannelserne og ønsket om et mere fleksibelt og tilpasningsdygtigt [[uddannelsessystem]]. I den forbindelse nedsatte Danske Gymnasier en [[kommission (politik)|kommission]] for fremtidens uddannelsessystem med repræsentanter fra erhvervslivet, arbejdsmarked, forskning og kulturliv og håber dermed at kunne være med til at bidrage til at formulere en fremtidig vision for uddannelsessystemet. Nogle af repræsentanterne i kommissionen er blandt andet [[Politikens Forlag|Politikens]] chefredaktør, [[Christian Jensen (journalist, født 1972)|Christian Jensen]]; [[Netcompany]]s administrerende direktør, [[André Rogaczewski]]; og forfatteren [[Thomas Harder]]. Kommissionen inspirerede Danske Gymnasier til en ny 2025-strategi, hvor bl.a. kampen for én samlet gymnasieskole med klare, adskilte profiler står i centrum. Udgangspunktet skal være det lokale behov for uddannelse og ikke konkurrence om elever eller gamle institutionsgrænser.
Levende_personer Personbillede_savnes Ledelse Ledere